**KURO SIWO ΑΝΑΛΥΣΗ**

**Κείμενα Νεοελληνικής Λογοτεχνίας**

**ΝΙΚΟΣ ΚΑΒΒΑΔΙΑΣ**

**Kuro Siwo**

*Η δύσκολη αλλά γοητευτική ζωή των ναυτικών αποτελεί το αυτοβιογραφικό υλικό των ποιημάτων του Ν. Καββαδία. Στο «Kuro Siwo» τα στοιχεία αυτά διαπλέκονται γύρω από μια μακρινή ερωτική μορφή, η μνήμη της οποίας συντροφεύει τις μοναχικές ώρες του ποιητή. Το ποίημα προέρχεται από τη συλλογή*Πούσι*(1947).*

**Πρώτο ταξίδι έτυχε ναύλος\*  για το Νότο  
δύσκολες βάρδιες\*, κακός ύπνος και μαλάρια\*.  
Είναι παράξενα της Ίντιας τα φανάρια  
και δεν τα βλέπεις, καθώς λένε, με το πρώτο.**

**Πέρ’ απ’ τη γέφυρα του Αδάμ, στη Νότιο Κίνα,  
χιλιάδες παραλάβαινες τσουβάλια σόγια.  
Μα ούτε στιγμή δεν ελησμόνησες τα λόγια  
που σου ’πανε μιαν κούφια ώρα στην Αθήνα.**

**Στα νύχια μπαίνει το κατράμι\* και τ’ ανάβει,  
χρόνια στα ρούχα το ψαρόλαδο μυρίζει,  
κι ο λόγος της μες στο μυαλό σου να σφυρίζει,  
«ο μπούσουλας\* είναι που στρέφει ή το καράβι;»**

**Νωρίς μπατάρισε ο καιρός\* κι έχει χαλάσει.  
Σκατζάρισες\*, μα σε κρατά λύπη μεγάλη.  
Απόψε ψόφησαν οι δυο μου παπαγάλοι  
κι ο πίθηκος που’ χα με κούραση γυμνάσει\*.**

**Η λαμαρίνα!\* …η λαμαρίνα όλα τα σβήνει.  
Μας έσφιξε το Kuro Siwo\* σα μια ζώνη  
κι εσύ κοιτάς ακόμη πάνω απ’ το τιμόνι,  
πώς παίζει ο μπούσουλας καρτίνι με καρτίνι.**

**Σχολικό βιβλίο σελίδα 193**

Ναύλος: μισθωμένο δρομολόγιο

Μαλάρια :ελονοσία

Κατράμι: πίσσα

Μπούσουλας: ναυτική πυξίδα

Σκατζάρισες :άλλαξες βάρδια

Μπατάρισε: άλλαξε

Γυμνάσει: εκπαιδεύσει

KURO SIWO: θαλάσσιο ρεύμα στα ιαπωνικά μαύρο ρεύμα, που διατρέχει  τον   Ειρηνικό Ωκεανό.

Καρτίνι: το τέρτατο του ρόμβου. Είναι ναυτικός όρος

* Είναι ένα ποίημα, που αναφέρεται στη δύσκολη και σκληρή ζωή των ναυτικών.
* Ο ποιητής μας παρουσιάζει το καθημερινό τους αγώνα και τα συναισθήματα της νοσταλγίας και της μοναξιάς που νιώθουν, αφού τους λείπουν οι αγαπημένοι τους άνθρωποι.

**Νοηματικές ενότητες- Πλαγιότιτλοι**

Κάθε στροφή και μία ενότητα

1η στροφή: Η ταλαιπωρία των ναυτικών και η δυσκολία εντοπισμού των φάρων.

2η στροφή: Ταξίδι στη Νότια Κίνα- το εμπόρευμα και οι μνήμες από την Αθήνα.

3η στροφή: Οι σκληρές συνθήκες εργασίας των ναυτικών και η ανάμνηση μιας ερωτικής σκιάς.

4η στροφή: Η αλλαγή του καιρού και ο θάνατος των ζώων.

5η στροφή: Το θαλάσσιο ρεύμα του Kuro Siwo σε συνδυασμό με τη ψυχική διάθεση του ποιητή.

**Νόημα**

* Στις δύο πρώτες στροφές ο ποιητής κάνει αναφορά στο πρώτο του ταξίδι, στις δυσκολίες, αλλά και στο μάγεμα της ζωής των ναυτικών.
* Η ζωή των ναυτικών είναι αρκετά δύσκολη . Οι δύσκολες βάρδιες, ο κακός ύπνος και η **μαλάρια**: είδος μεσογειακού πυρετού, βασανίζουν τους ναυτικούς, που «διασχίζουν» τις θάλασσες. Ωστόσο, από την άλλη πλευρά η ζωή τους έχει και θετικές πλευρές, όπως η επαφή και η γνωριμία με μακρινούς – νέους τόπους και πολιτισμούς.
* Στις άλλες στροφές ο ποιητής μας παρουσιάζει συνάμα με τις συνθήκες εργασίας και τον εσωτερικό του κόσμο, τη μοναξιά και τη λαχτάρα που νιώθει, καθώς είναι μακριά από τα αγαπημένα του πρόσωπα. Αναπολεί μορφές του παρελθόντος και τη φιλική συντροφιά των ζώων, που εκτρέφει. Κοντολογίς, ο ποιητής μας αποτυπώνει πως οι καιρικές συνθήκες (ο καιρός) επηρεάζουν τη ζωή των ναυτικών.

Καββαδίας – στοιχεία της ναυτικής ζωής- εμπειρίες των ναυτικών από τα ταξίδια τους

* **Δύσκολη η ζωή των ναυτικών**

δύσκολες βάρδιες,

κακός ύπνος και μαλάρια,

Στα νύχια μπαίνει το κατράμι και τ'ανάβει,

χρόνια στα ρούχα το ψαρόλαδο μυρίζει

* **Σε ένα μεγάλο ταξίδι ο ναυτικός συναντά πολλά εμπόδια**

Είναι παράξενα της Ίντιας τα φανάρια

και δεν τα βλέπεις, καθώς λένε,

με το πρώτο

* **Ο καιρός αλλάζει απότομα και συχνά οι ναυτικοί μας κινδυνεύουν από αυτές τις άσχημες καιρικές συνθήκες**

Νωρίς μπατάρισε ο καιρός κι έχει χαλάσει

* **Η ρουτίνα της εργασίας**

χιλιάδες παραλάβαινες τσουβάλια σόγια

* **Η νοσταλγία των ναυτικών προς τα αγαπημένα τους πρόσωπα είναι φανερή.**
* **Αυτή τη νοσταλγία προσπαθούν να μετριάσουν με τη συντροφιά των ζώων.**

Μα ούτε στιγμή δεν ελησμόνησες τα λόγια

που σου 'πανε μιαν κούφια ώρα στην Αθήνα,

Απόψε ψόφησαν οι δυό μου παπαγάλοι

κι ο πίθηκος πού 'χα με κούραση γυμνάσει.

* **Μέσα σε ένα περιορισμένο χώρο, όπως είναι το καράβι, νιώθουν εσωτερική μοναξιά.**

Σκατζάρισες, μα σε κρατά λύπη μεγάλη,

Η λαμαρίνα!... η λαμαρίνα όλα τα σβήνει

**Συμπέρασμα**

* Το Kuro Siwo είναι μια δύναμη ισχυρότερη από το θέλω του ανθρώπου και από τη δύναμη που έχει σήμερα η τεχνολογία.
* Ο κάθε ναυτικός είναι στο έλεος της θάλασσας.
* Ο ναυτικός απλά κοιτάζει την πυξίδα να μετακινείται και να υποτάσσεται στο δυνατό Kuro Siwo

**Γλώσσα**

* Η γλώσσα του ποιήματος είναι δημοτική με λέξεις, που ανήκουν στη ναυτική ορολογία.

**Ύφος**

* Το ύφος του ποιήματος είναι βιωματικό, λιτό, ζωντανό, συναισθηματικό, παραστατικό.
* **Στίχος:** σαφής, επιμελημένος, με μουσικότητα

**Μεταφορές**

* Κούφια ώρα
* Στα νύχια μπαίνει το κατράμι και τα’ ανάβει
* Σε κρατά λύπη μεγάλη
* Η λαμαρίνα όλα τα σβήνει

**Εικόνες**

* Εικόνα του καραβιού στην ομίχλη
* Εικόνα της αρρώστιας που καραδοκεί
* Ο καιρός που αλλάζει
* Το θαλάσσιο ρεύμα που πνίγει το καράβι, όπως σφίγγει και την καρδιά του ναυτικού.